CELEX: 32004D0827
Language: fi
Date: 2004-11-29 00:00:00
Title: 2004/827/EY: Komission päätös, tehty 29 päivänä marraskuuta 2004, väliaikaisen poikkeuksen myöntämisestä neuvoston direktiivin 2000/29/EY tiettyihin säännöksiin Australiasta peräisin olevan maa-aineksen tuonnin osalta (tiedoksiannettu numerolla K(2004) 4449)

3.12.2004   
            
            
               FI
            
            
               Euroopan unionin virallinen lehti
            
            
               L 358/33
            
         
      KOMISSION PÄÄTÖS,
   tehty 29 päivänä marraskuuta 2004,
   väliaikaisen poikkeuksen myöntämisestä neuvoston direktiivin 2000/29/EY tiettyihin säännöksiin Australiasta peräisin olevan maa-aineksen tuonnin osalta
   (tiedoksiannettu numerolla K(2004) 4449)
   (2004/827/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvien tai kasvituotteiden haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan,
   ottaa huomioon Australian esittämän pyynnön,
   sekä katsoo seuraavaa:
   
               (1)
            
            
               Direktiivin 2000/29/EY mukaisesti tietyistä kolmansista maista peräisin olevaa maa-ainesta ei periaatteessa saa tuoda yhteisöön.
            
         
               (2)
            
            
               Australia on pyytänyt lupaa viedä yhteisöön pienen määrän Australiasta peräisin olevaa maa-ainesta sijoitettavaksi juhlamenoin Belgiaan haudatun Australian kansalaisen haudalle.
            
         
               (3)
            
            
               Kyseinen maa-aines käsitellään asianmukaisesti ennen kuin se lähtee Australiasta, ja sen mukaan liitetään Australian viranomaisten virallinen todistus asiasta.
            
         
               (4)
            
            
               Komissio katsoo, että kasveille tai kasvituotteille haitallisten organismien leviämisen riskiä ei ole, jos maa-aines käsitellään Australian ehdottamalla tavalla.
            
         
               (5)
            
            
               Jäsenvaltioilla olisi tämän vuoksi oltava rajallisena aikana lupa myöntää poikkeuksia pienten maa-ainesmäärien tuomiseksi sillä erityisedellytyksellä, että ne käsitellään.
            
         
               (6)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Jäsenvaltioilla on täten lupa myöntää poikkeus direktiivin 2000/29/EY 4 artiklan 1 kohdan säännöksiin ja kyseisen direktiivin liitteessä III olevan A osan 14 kohdassa tarkoitettuihin kieltoihin Australiasta peräisin olevan maa-aineksen osalta.
   Jotta maa-ainekseen voidaan soveltaa poikkeusta, sen on täytettävä liitteessä asetetut erityisedellytykset, se on tuotava yhteisöön 20 päivän marraskuuta 2004 ja 31 päivän tammikuuta 2005 välisenä aikana ja sen on oltava tarkoitettu käytettäväksi juhlamenoissa.
   Lupa ei vaikuta muun lainsäädännön nojalla vaadittaviin muihin lupiin tai menettelyihin.
   2 artikla
   Jäsenvaltioiden, jotka myöntävät poikkeuksia tämän päätöksen nojalla, on toimitettava siitä raportti komissiolle ennen 1 päivää maaliskuuta 2005.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä marraskuuta 2004.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 169, 10.7.2000, s. 1. Direktiivi sellaisena kuin se on viimeksi muutettuna komission direktiivillä 2004/102/EY (EUVL L 309, 6.10.2004, s. 9).
   
      LIITE
      Erityisedellytykset Australiasta peräisin olevalle maa-ainekselle, johon sovelletaan tämän päätöksen 1 artiklassa säädettyä poikkeusta
      
                  1)
               
               
                  Maa-aineksen on oltava:
                  
                              a)
                           
                           
                              lämpökäsitelty vähintään 121 °C:ssa kuumassa ilmassa vähintään kahden tunnin ajan sisälämpötilan saavuttamisesta; tai
                           
                        
                              b)
                           
                           
                              gammasäteilytetty 50 kGray (5 Mrad).
                           
                        
            
                  2)
               
               
                  Maa-aineksen mukana on oltava Australiassa myönnetty, direktiivin 2000/29/EY liitteen VII mukainen kasvien terveystodistus. Todistukseen on kohtaan ”Lisäilmoitus” lisättävä maininta ”Lähetys täyttää komission päätöksessä 2004/…/EY asetetut edellytykset.”
               
            
                  3)
               
               
                  Ennen tuontia yhteisöön maahantuojan on ilmoitettava virallisesti tuontijäsenvaltion toimivaltaisille viranomaisille seuraavat seikat:
                  
                              a)
                           
                           
                              maa-aineksen määrä;
                           
                        
                              b)
                           
                           
                              maa-aineksen alkuperä;
                           
                        
                              c)
                           
                           
                              aiottu tuontipäivä;
                           
                        
                              d)
                           
                           
                              maa-aineksen määräpaikka.
                           
                        
            
                  4)
               
               
                  Maa-aineksen määräpaikka saa olla ainoastaan se paikka, joka on ilmoitettu viranomaisille 3 kohdan d alakohdan mukaisesti.
                  Jos määräpaikka sijaitsee muussa jäsenvaltiossa kuin siinä jäsenvaltiossa, jossa maa-aines saapuu yhteisöön, saapumisjäsenvaltion toimivaltaisten viranomaisten on maahantuojan antaman edellä mainitun ennakkoilmoituksen saantihetkellä ilmoitettava päämääräjäsenvaltion toimivaltaisille viranomaisille maa-aineksen määräpaikka.